Dermed konkluderer Times med at nordmenns søken etter mening med tilværelsen ikke lenger kretser rundt kristendom, men mot spøkelser og ånder.
- Programmet vårt når stadig flere seergrupper, og etter ti år ser ikke interessen ut til å avta. Jeg er usikker på om det er fordi seerne faktisk tror på spøkelser, men vi sitter på mange observasjoner av uforklarlige fenomen, såkalte spøkelseshistorier. Det utfordrer vår forståelse av naturen, og er jo ting mennesker har undret seg over så lenge vi har stått på denne planeten, fortsetter han.
- Tror du på spøkelser?
- I den grad man definerer spøkelser som hvite laken med sorte hull til øyer - nei. Men disse fenomenene vi har i «Åndenes Makt» de vet jeg finnes. Der behøver jeg ikke tro, for det vet jeg. Jeg er opptatt av å vite, ikke av å tro, forklarer han.